Diari Oficial de la Generalitat Valenciana


Sumari del DOGV 3192, del 26-02-1998 (1998/1138)

ORDRE de 19 de gener de 1998, de la Conselleria de Sanitat, per la qual convoca beques per a projectes d'investigació en l'àrea de salut pública.
-------------------------------------------------------------------------------------------------------------------------------------------------

### Dades del document

Número de DOGV
:   3192

Data del DOGV
:   26-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1138


Data del document
:   19-01-1998

Organisme emissor
:   Conselleria de Sanitat

Tipus de document
:   Ordre

ORDRE de 19 de gener de 1998, de la Conselleria de Sanitat, per la qual convoca beques per a projectes d'investigació en l'àrea de salut pública. [1998/X1138]
  
La Conselleria de Sanitat, a través de l'Institut Valencià d'Estudis en Salut Pública (IVESP), convoca la concessió de beques per a projectes d'investigació en matèria de salut pública.
  
L'objectiu general d'aquesta convocatòria és afavorir la producció del coneixement científic sobre àrees d'interès prioritari per a la Conselleria de Sanitat que ajude a fonamentar científicament els programes i les polítiques de salut a la Comunitat Valenciana.
  
Aquesta convocatòria es regirà segons les següents:
  
Bases
  
Primera
  
Es convoquen beques destinades a finançar projectes d'investigació en l'Àrea de Salut Pública durant l'exercici 1998.
  
Segona
  
Podran sol·licitar les ajudes que es regulen en aquesta ordre:
  
El personal de plantilla de les institucions sanitàries, centres i serveis dependents de la Conselleria de Sanitat.
  
El personal de plantilla de les universitats, organismes públics d'investigació i/o altres entitats públiques o privades sense finalitat lucrativa ubicades, en qualsevol cas, a la Comunitat Valenciana.
  
Tercera
  
3.1 Les sol·licituds s'han de presentar segons el model I, que figura en l'annex d'aquesta ordre, i les ha de subscriure l'investigador principal, que es responsabilitzarà de la realització del projecte. Hi figurarà el nom de l'investigador, el seu lloc, centre de treball i adreça per a notificacions, amb els documents següents:
  
a) Fotocòpia del DNI de l'investigador principal.
  
b) Declaració jurada de tenir concedides altres ajudes a la investigació pel mateix projecte que es presenta.
  
c) Autorització per part de la institució de la viabilitat i oportunitat de realització de la investigació sol·licitada.
  
d) Estar al corrent de les obligacions fiscals i la Seguretat Social, si cal. L'acreditació s'ha de fer conformement a l'Ordre de 30 de maig de 1996 (DOGV de 21.06.96).
  
e) Currículum (model II).
  
f) Memòria del projecte (model III).
  
Les sol·licituds s'adreçaran al director de l'Institut Valencià d'Estudis en Salut Pública, al c/ Juan de Garay, 21, València 46451.
  
El termini de presentació de sol·licituds finalitzarà als 30 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana, en el Registre de l'IVESP o per qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La Secretaria de l'IVESP procedirà a la devolució de les sol·licituds i documentació annexa que no s'adapte a les exigències de la convocatòria.
  
3.2 La memòria del projecte (model III) consta dels apartats següents:
  
a) Títol i resum del projecte.
  
b) Plantejament i justificació: antecedents i circumstàncies en què s'inscriu, adequació i oportunitat del projecte.
  
c) Hipòtesis i objectius que es pretenen.
  
d) Metodologia i pla de treball.
  
e) Durada i fases previstes.
  
f) Informe de la comissió d'investigació o del responsable de la investigació del centre.
  
g) Pressupost detallat i explícit, que ha d'incloure:
  
- material fungible
  
- bibliografia
  
- assistència a congressos
  
- recursos humans i materials necessaris per a la realització del projecte.
  
Quarta
  
El projecte ha de tractar sobre alguns dels temes de l'Àrea de Salut Pública, investigació i gestió en serveis sociosanitaris, que a continuació s'indiquen:
  
- malalties infeccioses emergents i reemergents
  
- malalties cardiovasculars
  
- càncer
  
- accidents
  
- salut del xiquet i de l'adolescent
  
- salut de la dona i de la mare
  
- envelliment saludable
  
- nutrició i higiene dels aliments
  
- condicions de treball saludables
  
- disminucions
  
- exercici i salut
  
- salut mediambiental
  
- salut mental
  
- sistemes d'informació
  
- avaluació de tecnologies sanitàries
  
- innovacions en organització i gestió de serveis sanitaris.
  
Cinquena
  
Les sol·licituds seran resoltes pel conseller de Sanitat, mitjançant una resolució que serà publicada en el Diari Oficial de la Generalitat Valenciana, a proposta de la comissió tècnica, en el termini màxim de tres mesos. Si no hi ha resolució expressa en el termini establit les sol·licituds s'entendran desestimades, sense perjudici del que es dispose quan es dicte la corresponent resolució.
  
- El director general de Salut Pública serà el president de la comissió tècnica, de la qual formen part:
  
- El director de l'IVESP, que hi farà de president en els casos de delegació o de suplència del president de la comissió.
  
- El cap del Servei d'Investigació de l'IVESP.
  
- 4 representants de les unitats de l'IVESP.
  
- 1 representant de cada un dels departaments universitaris de salut pública de la Comunitat Valenciana nomenats pels seus directors.
  
La secretària de l'IVESP, que serà la secretària de la comissió tècnica, amb veu però sense vot.
  
La comissió tindrà facultats per resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho considera adient.
  
La comissió podrà disposar la constitució de comissions especialitzades tan sols a l'efecte de col·laborar en la valoració dels projectes dels candidats i les candidates.
  
Sisena
  
La comissió tècnica valorarà els projectes segons els criteris de selecció següents:
  
1. Qualitat científica del projecte.
  
2. Rellevància, en relació amb els aspectes següents:
  
- Relació de l'objecte d'investigació amb les prioritats de salut a la Comunitat Valenciana, comentades més amunt.
  
- Impacte potencial sobre la millora de l'atenció a la Comunitat Valenciana.
  
3. Caràcter multicèntric i multidisciplinar de l'estudi.
  
4. Adequació dels recursos previstos als objectius que es proposen.
  
5. Aspectes ètics de la investigació proposada.
  
Setena
  
L'IVESP remetrà a l'adjudicatari sol·licitant de l'ajuda el corresponent document d'acceptació, que haurà de ser tornat degudament emplenat, amb el vistiplau del responsable del seu centre de treball, en el termini de 15 dies comptadors des de la data en què ho rebrà amb la documentació complementària que se li requerirà. Si no la torna en aquest termini, s'entendrà que hi renuncia, i se'n declararà la pèrdua del seu dret, d'acord amb el que disposa l'article 7 del Decret 108/1992, de 6 de juliol, de la Generalitat Valenciana.
  
Les decisions negatives seran comunicades als sol·licitants, cosa que no els impedeix presentar noves sol·licituds en ulteriors convocatòries.
  
Vuitena
  
8.1 Les beques podran finançar totalment o parcial el pressupost presentat per a l'execució del projecte. La quantia de les ajudes es determinarà en cada cas segons els interessos de l'avaluació establida en la base 6a.
  
8.2 L'ajuda concedida als projectes aprovats s'incrementarà un 10% que serà destinat a despeses institucionals i que haurà de ser gestionat per la comissió d'investigació del centre executor o un altre òrgan equivalent, si cal.
  
8.3 L'import de les beques es lliurarà a favor de la institució on preste els seus serveis l'investigador principal, la qual es comprometrà a la gestió dels fons i a la realització de les contractacions que si cal s'escaigueren, d'acord amb les normes que per la seua naturalesa jurídica hi foren d'aplicació.
  
8.4 L'ordenació del pagament de les ajudes concedides al personal que es regulen en la base 2.2 d'aquesta ordre, es farà d'acord amb els criteris continguts en l'article 47 bis) del text refós de la Llei d'Hisenda Pública Valenciana, en la redacció donada per l'article 23 de la Llei 8/1995, de 29 de desembre, de mesures fiscals, administratives i d'organització de la Generalitat Valenciana, en els termes següents:
  
a) A la concessió de la subvenció es lliurarà el 40% de l'import de la quantitat assignada. Aquest pagament estarà condicionat a la presentació prèvia de la justificació de despeses que cobrisca el percentatge citat, a la presentació d'aval bancari, prestat en forma i condicions reglamentàries, o bé, a la presentació de fiança dipositada davant els serveis territorials de la Conselleria d'Economia i Hisenda de la província corresponent.
  
Una vegada justificat per l'entitat el 40% ja lliurat, es podrà fer el pagament d'un 20% més amb els mateixos condicionants, és a dir, després de la justificació de despeses, l'aval bancari o fiança.
  
El 40% restant el farà efectiu la Generalitat Valenciana quan es justifique correctament la totalitat de la quantitat concedida.
  
En qualsevol cas, el pagament de les subvencions que regula aquesta ordre podrà efectuar-se d'una sola vegada, després de la presentació, de l'original o fotocòpia compulsada, de les factures o justificants de les despeses efectuades per l'import total de la quantitat assignada.
  
El termini de presentació dels justificants de despeses requerides acabarà l'1 de desembre de l'any en curs.
  
Novena
  
Els beneficiaris de les beques hauran d'enviar a la Secretaria de l'IVESP, durant el primer semestre de 1999, la memòria final del projecte, que ha d'incloure un resum de la investigació juntament amb una relació detallada de les despeses totals realitzades, segons el model IV, i les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, etc., que tinguen lloc com a resultat d'una ajuda d'investigació de l'IVESP, s'ha de consignar l'origen del seu finançament i se n'enviarà a l'IVESP un exemplar de la publicació, amb esment del número d'expedient. Així mateix, es remetrà a l'IVESP les publicacions que es facen com a conseqüència de la beca, amb posterioritat a la presentació de la memòria.
  
L'IVESP es reserva el dret de publicar els resums dels projectes que resulten finançats.
  
Deu
  
L'incompliment per part dels beneficiaris dels requisits establits en aquesta convocatòria i de les obligacions que s'hi defineixen, originarà la revocació de les quanties concedides, amb tots els efectes i responsabilitats que se'n deriven.
  
Onze
  
Per a aquesta convocatòria de beques a projectes d'investigació en l'àrea de la salut pública es destina la quantitat de 25.154.657 pessetes, amb càrrec a l'aplicació pressupostària 47.32.049.29.3, línia de subvenció codi 120.
  
Dotze
  
Contra la resolució d'adjudicació de beques les persones interessades podran interposar recurs contenciós administratiu, en el termini de dos mesos, davant el Tribunal Superior de Justícia de la Comunitat Valenciana.
  
Sense perjudici del que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'escrit d'interposició del recurs s'enviarà a la Direcció General de Salut Pública.
  
València, 19 de gener de 1998
  
El conseller de Sanitat,
  
JOAQUÍN FARNÓS GAUCHÍA
  
Annex I
  
Formalització de les sol·licituds
  
La sol·licitud d'ajuda es realitzarà segons un model normalitzat (model I), on es farà constar:
  
a) títol del projecte
  
b) nom de l'investigador principal amb esment del seu lloc, centre de treball i adreça
  
c) relació d'investigadors col·laboradors
  
d) especificació de la quantitat sol·licitada
  
S'hi adjuntaran els següents documents:
  
a) Fotocòpia del DNI
  
b) Autorització del responsable de la institució
  
c) Justificació d'estar al corrent de les obligacions fiscals i de la Seguretat Social si cal
  
d) Currículum de l'investigador principal i dels col·laboradors (model II)
  
e) memòria del projecte (model III)
  
En el currículum es faran constar els apartats següents:
  
a) Formació acadèmica
  
b) Activitats professionals
  
c) Publicacions
  
d) Participació en congressos
  
e) Línies d'investigació en què ha treballat
  
f) Altres mèrits
  
La memòria del projecte (model III) inclourà els apartats següents:
  
a) Títol i resum del projecte
  
b) Antecedents i justificacions de l'estudi
  
c) Objectius
  
d) Metodologia i pla de treball
  
e) Durada i fases previstes
  
f) Informe de la comissió d'investigació o responsable d'investigació del centre
  
g) Pressupost, amb detall de:
  
- material fungible
  
- bibliografia
  
- despeses per treballs especialitzats
  
- personal
  
- assistència a congressos
  
- altres
  
- altres recursos necessaris (inclòs material inventariable)
  
La memòria final del projecte (model IV) constarà dels apartats següents:
  
Títol i resum del projecte
  
Memòria econòmica